Barcha ota-onalar gohida kichik bolalarni tinchlantirish mushkul bo‘lishini biladilar. Uni qanchalik aravachada tebratmang, o‘yinchoqlar bilan chalg‘itmang, u baribir chinqirishda davom etaveradi. Biroq bunday vaziyatda yordam beradigan 100 foiz samarali usul bor ekan. Bu usulni bolalar bilan ishlash bo‘yicha 30 yillik tajribaga ega pediatr-shifokor Robert Gamilton aniqladi. “Bolani tinchlantirish uchun bir nechta narsani amalga oshirish kerak. Avvaliga uning qo‘lini ko‘kragi ustiga qo‘ying, keyin ularni ko‘krak qafasi sohasida ushlab turib, bolani 45 gradus ostida ehtiyotkorlik bilan tepaga-pastga tebrating. Qarabsizki, bola tezda ovunib qoladi”, deb aytmoqda shifokor.